da en en en fr de da id da sv da da da da da da da da da da da da da da en en
Og så gælder det KB – efter dobbeltsejr på dobbelttur - Svanholm Cricketklub
Onsdag d. 30. maj 2018 kl. 07:02 af Henrik Pfaff
På søndag gælder det så den første af årets to store kampe mellem DM-rivalerne Svanholm og KB. Det foregår på Svanholm Park Det skete efter at 1. holdet fortsat er ubesejret efter weekendens to udekampe i Jylland.
Esbjerg blev besejret 290- 80. Jonas Henriksen 80 og Wahab Hashmi og Taha Ahmed 30. Mads Henriksen 5/16.
I Herning kunne vi se to af vore tidligere spillere på modstanderholdet, nemlig landsholdsspiller Monty Singh og ex landsholdsspiller Sair Anjum, der har lægetjeneste i Herning og Hvide Sande.
Monty kanter Mads til Wahab
Et skridt tilbage og tæv løs – hans teknik er enkel skrev DCFs referent om Sair Anjum ,
der her slår Jonas til fire
De bidrog begge med diverse af mellemklassen til Hernings total på 150. Hamid Shah 5/41. Det er efterhånden ikke så få vi har ude nu om stunder. Udover dem i Herning to i KB, to tidligere førsteholdsspillere i Ishøj og to andre plus nogen stykker i Glostrup.
Men det går jo alligevel, for vi passerede på 35 overe for 4 gærder. Zameer Khan 77, Jonas Henriksen og Hamid Shah 31.
Zameer grebet, lige da han skulle sørge for, at vi passerede Hernings score.
Alle billeder fra Herning taget af Peter Power
3. holdet spillede hjemme topkamp i 3. division øst mod Nordvest. Hvad der umiddelbart kunne ligne en rimeligscore på 135 fra modstanderne viste sig langtfra at være konkurencedygtig, da vores drengespiller Lucky Malik med 55 not out og Sahadat Riaz med 42 not out endte med at vi passerede for et gærde på 16 overe.
Lørdag havde vi landsstævne for miniputter og Øst-Vest for lilleputter på Svanholm Park. Vi havde besøg af 10 miniputhold og 2 lilleputhold. Kommunen havde tegnet 4 ekstra baner op til minierne med robotten og alt forløb efter planen.
Svanholm Park under ministævnet
I den kommende weekend spiller juniorerne kl. 10 .00 lørdag hjemme mod Køge, mens alle tre seniorhold er i sving søndag. 1. hold hjemme mod KB, 2hold ude mod Copenhagen og 3 hold ude mod Nørrebro.